19.12.2022
DA
Den Europæiske Unions Tidende
L 323/99
KOMMISSIONENS AFGØRELSE (EU) 2022/2494 af 9. december 2022 om godkendelse af Litauens anmodning om revision af sine præstationsmål for tredje referenceperiode (meddelt under nummer C(2022) 8985) (Kun den litauiske udgave er autentisk) (EØS-relevant tekst)
EUROPA-KOMMISSIONEN HAR ––
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr.
549/2004 af 10. marts 2004 om rammerne for oprettelse af et fælles europæisk luftrum (rammeforordningen) (1), særlig artikel 11, stk.
3, litra c),
under henvisning til Kommissionens gennemførelsesforordning (EU) 2019/317 af 11. februar 2019 om oprettelse af en præstations- og afgiftsordning for det fælles europæiske luftrum og om ophævelse af gennemførelsesforordning (EU) nr.
390/2013 og (EU) nr.
391/2013 (2), særlig artikel 18, stk.
1, og
ud fra følgende betragtninger:
GENERELLE BETRAGTNINGER
(1)
I henhold til artikel 11 i forordning (EF) nr.
549/2004 skal der oprettes en præstationsordning for luftfartstjenester (»ANS«), herunder nationale præstationsplaner, hvori der fastsættes bindende præstationsmål i overensstemmelse med de unionsdækkende mål, som Kommissionen har vedtaget for den pågældende referenceperiode.
De nærmere regler for disse præstationsplaner er fastsat i gennemførelsesforordning (EU) 2019/317.
I overensstemmelse med artikel 11, stk.
3, litra c), i forordning (EF) nr.
549/2004 vurderer Kommissionen, om de af medlemsstaterne fastsatte præstationsmål er i overensstemmelse med de tilsvarende unionsdækkende præstationsmål.
(2)
Den 13. april 2022 vedtog Kommissionen afgørelse (EU) 2022/769 (3), hvori den konkluderede, at præstationsmålene i udkastet til præstationsplan for den tredje referenceperiode, der er forelagt af Republikken Litauen (»Litauen«), var i overensstemmelse med de unionsdækkende præstationsmål.
På grundlag af afgørelse (EU) 2022/769 vedtog Litauen formelt sin præstationsplan for tredje referenceperiode i overensstemmelse med artikel 16, litra a), i gennemførelsesforordning (EU) 2019/317.
(3)
Den 26. august 2022 forelagde Litauen Kommissionen en anmodning om revision af landets præstationsmål for overflyvningskapacitet henholdsvis for omkostningseffektivitet for overflyvningstjenester for kalenderårene 2022, 2023 og 2024 på grundlag af artikel 18, stk.
1, litra a), nr. ii), i gennemførelsesforordning (EU) 2019/317.
(1) EUT L 96 af 31.3.2004, s. 1.
(2) EUT L 56 af 25.2.2019, s. 1.
(3) Kommissionens afgørelse (EU) 2022/769 af 13. april 2022 om overensstemmelse mellem præstationsmålene i udkastet til præstationsplan, der er forelagt af Litauen i henhold til Europa-Parlamentets og Rådets forordning (EF) nr.
549/2004, og de unionsdækkende præstationsmål for den tredje referenceperiode (EUT L 139 af 18.5.2022, s. 116).